
Előterjesztés Zalakaros Város Önkormányzata Képviselő-testületének 2024. március 21-én tartandó ülésére

Napirend címe: Döntés Zalakaros, Jegenye sor 7/B. szám alatti 1372/16 hrsz-ú ingatlan értékesítése tárgyában beérkezett ajánlat tárgyában
                        
Az előterjesztést készítette: Bognár Ottó Péter településüzemeltetési, hatósági és közbiztonsági referens


Tisztelt Képviselő-testület!

[bookmark: _Hlk65831475]Zalakaros Város Önkormányzat Képviselőtestületének 17/2024. (II.22.) számú döntésének megfelelően pályázati felhívás került kibocsátásra a Zalakaros, Jegenye sor 7/B. szám alatti 1372/16 hrsz-ú, 2463 m2 nagyságú építési telek értékesítése érdekében. A pályázati felhívás 2024. február 23. és 2024. március 8. között lett a hirdetőtáblára kifüggesztve, illetve a város honlapjára feltöltve. 

[bookmark: _Hlk85189267]A pályázat beküldésére nyitva álló időben 1 db ajánlat érkezett be a J-Terv Építész Kft. (8749 Zalakaros, Gyöngyvirág sor 55.) részéről nettó 32.601.000,- Ft összeggel.  Az ajánlattevő az ajánlat benyújtására jogosult volt. Az ajánlat a pályázati felhívásnak megfelelően tartalmazta a kért dokumentumokat, az ajánlati biztosíték befizetésre került.

[bookmark: _Hlk85189429]Tekintettel arra, hogy a megajánlott vételár nettó 23.000,- Ft-tal magasabb a pályázati felhívásban megjelölt, a pályáztatás tárgyát képező ingatlan legalacsonyabb megállapított vételáránál, ezért javaslom a pályázat eredményessé nyilvánítását, és a Zalakaros, Jegenye sor 7/B. szám alatti 1372/16 hrsz-ú ingatlan J-Terv Építész Kft. (8749 Zalakaros, Gyöngyvirág sor 55.) ajánlattevőnek történő eladását.

A nemzeti vagyonról szóló 2011. évi CXCVI. törvény (a továbbiakban: Nvtv.) az alábbiak szerint állapítja meg a Magyar Állam elővásárlási jogát:
13. § 	(1) […] a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.
14. § 	(2) Helyi önkormányzat tulajdonában lévő ingatlan értékesítése esetén – a (3)-(4) bekezdésben foglalt kivétellel – az államot minden más jogosultat megelőző elővásárlási jog illeti meg. […]
(4) A (2) bekezdés rendelkezését nem kell alkalmazni a 13. § (1) bekezdése szerint meghatározott értékhatár 20 %-át el nem érő értékű ingatlan értékesítése esetén.
(5) Az elővásárlási jog gyakorlására külön törvényben meghatározott szerv […] az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. […] A határidő elmulasztása jogvesztő.

Az Nvtv. 13. § (1) és 14. § (4) bekezdésében hivatkozott értékhatárt Zalakaros Város Önkormányzata Képviselő-testületének az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelete az alábbiak szerint szabályozza:
20. § 	(4) Önkormányzati vagyont értékesíteni […] (bruttó) 25 millió Ft egyedi értékhatárt meghaladó 	vagyontárgyak, esetén csak nyilvános, indokolt esetben zártkörű versenyeztetési eljárás útján a 	legjobb ajánlatot tevő részére lehet.

[bookmark: _Hlk66800878]A vételár meghaladja a bruttó 25 millió Ft 20 %-át (5 millió Ft-ot), ezért Magyar Államnak elővásárlási jogot kell biztosítani az ingatlanra vonatkozó adásvételi szerződés megkötése után, de a földhivatali bejegyzés benyújtása előtt való megkereséssel.

Az ingatlan könyv szerinti értéke 29.281.120,- Ft, melyből következően a döntés megfelel a képviselő-testület számára a Magyarország helyi önkormányzatairól szóló 2011. évi CLXXXIX. törvény 115. § (1) bekezdésében előírt gazdálkodásának biztonságáért való felelősség feltételének. 


Határozati javaslat:

Zalakaros Város Önkormányzata Képviselő-testülete

1. a Zalakaros Város Önkormányzatának tulajdonában lévő belterületi ingatlan értékesítésére kiírt pályázati eljárást eredményesnek nyilvánítja, és amennyiben a nemzeti vagyonról szóló 2011. évi CXCVI. törvényben meghatározott elővásárlási jogával a Magyar Állam nem kíván élni, a Zalakaros, Jegenye sor 7/B. szám alatti 1372/16 hrsz-ú, 2463 m2 nagyságú ingatlant a J-Terv Építész Kft. 8749 Zalakaros, Gyöngyvirág sor 55. szám alatti ajánlattevőnek nettó 32.601.000, - Ft + 8.802.270,-Ft ÁFA = 41.403.270,- Ft vételárért értékesíti. 
2. Felkéri a Hivatalt, hogy az adásvételi szerződés elkészítése érdekében az ajánlattevőt keresse meg azzal, hogy a pályázati felhívásnak megfelelően az adásvételi szerződést készíttesse el.
3. Az adásvételi szerződést aláírására Zalakaros Város Polgármesterét felhatalmazza. 
4. Felkéri a Hivatalt, hogy az adásvételi szerződés aláírása után keresse meg a Magyar Államot annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
5. Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg az ajánlattevőt, illetve a képviseletükben eljáró ügyvédet, hogy a Földhivatali átvezetéshez szükséges intézkedéseket tegyék meg. 

Határidő:             2024. március 27.
Felelős:               Novák Ferenc polgármester


Zalakaros, 2024. március 8.

                                                                                                    Novák Ferenc
                                                                                                     polgármester
